Košice – mestská časť Kavečany

Košice – mestská časť Kavečany (iné názvy: Košice-Kavečany, Kavečany, ) sú mestská časť Košíc, súčasť okresu Košice I.

 Symboly obce 
Podľa Heraldického registraHeraldický register SR VI. - str.76-77 má obec tieto symboly prijaté v roku 2004. Erb je podľa baníckeho motívu podľa odtlačku pečatidla obce z 19. storočia.

 Erb 
Na červenom štíte zlatovlasou anjelskou okrídlenou hlavou prevýšené zlaté, skrížené banícke kladivká – bicie a rozpájacie – na strieborných rukovätiach.
Autorom erbu mestskej časti Košice-Kavečany je Mgr. Marcel Bodnár.

 Vlajka 
Vlajka má podobu v jednej štvrti od žrde štiepeného listu, ktorého žrďová časť je žlto-modro delená, vejúca časť pozostáva zo štyroch pozdĺžnych pruhov – čierneho, bieleho, žltého a červeného – v pomere 2 : 1 : 1 : 2. Vlajka má pomer strán 2 : 3 a ukončená je tromi cípmi, t. j. dvomi zástrihmi, siahajúcimi do tretiny jej listu.

 Polohopis 
 Ulice 
Budanová, Gorovecká, Gazdovská, Kadlubská, Kopečná, K ihrisku, Lovecká, Lyžiarská, Na rožku, Nivky, Oblá, Podkamenná, Strážna, Široká, Šamborská, Rokytská, Vyšná.

 Vodné toky 
 potok Hrubša

 Chránené územia 
1. januára 2000 bola Všeobecne záväznou vyhláškou Krajského úradu v Košiciach vyhlásená prírodná pamiatka Kavečianska stráň.
Má rozlohu 31 933 m². Na jej území je zaznamenaný výskyt chráneného a ohrozeného ponikleca veľkokvetého (Pulsatilla grandis). Taktiež sa tu vyskytuje ľan žltý (Linum flavum), orlíček obyčajný (Aquilegia vulgaris) a iné druhy xerotermickej vegetácie. Patrí do geomorfologického celku Čierna hora.

 Kultúra a zaujímavosti  
 Pamiatky 
 Rímskokatolícky Kostol sv. Petra a Pavla, jednoloďová neskorobaroková stavba s polygonálnym ukončením presbytéria a malou strešnou vežou, z roku 1783.  Obnovou prešiel v rokoch 1882, 1906 a 1948. Zatiaľ posledná  obnova sa uskutočnila v roku 2000. Interiér je zaklenutý pruskými klenbami. Nachádza sa tu hlavný oltár so sochou Najsvätejšieho srdca Ježišovho a dva bočné, Panny Márie a sv. Jozefa, sv. Anny a sv. Alžbety Uhorskej, z roku 1906. Na empore je umiestnený jednomanuálový organ od firmy Rieger z roku 1892.  Fasády s nárožným zaoblením sú tvorené lizénovými rámami a oknami s polkruhovým záklenkom, šambránou a klenákom. Veža je ukončená ihlancovou helmicou. 

 Kaplnka Preblahoslavenej Panny Márie, neogotická prícestná kaplnka z roku 1896. Donátorom kaplnky bol Matej Kupec a jeho manželka Anna. Nachádza sa v centre obce. Stavbe dominuje nika s lomeným záklenkom. 

 Kaplnka sv. Rodiny, prícestná jednopriestorová kaplnka z roku 1900. Stojí na mieste staršieho sakrálneho objektu.  Architektonicky ide o edikulu lemovanú dvoma pilastrami a centrálnym oblúkom s polkruhovým záklenkom. 

 Turistika 
V oblasti sa nachádza lesná cyklistická trasa, ktorá spája dve historické obce Sokoľ a Kavečany. Cyklotrasa má dĺžku 13,5 km a v dlhšom úseku je vhodná predovšetkým pre náročnejších cykloturistov. Zaujímavým miestom na trase je prameň Kráľovej studne, ktorý je spojený s históriou kráľa Mateja Korvína a jeho poĺovačiek medzi Košicami a obcou Sokoľ.

 15px modrá značka: Sokoľ, 280 m. n. m. – Kavečany, 470 m. n. m.

Menej náročné a stredne náročné pešie turistické trate s maximálnym prevýšením 550 m na viacerých trasách z Čermeľskej doliny do vrchov Čiernej hory.

  červená značka: Čermeľská dolina – Čierna hora

 Doprava 
 autobusová linka číslo  

 Školstvo 
 materská škola U veselých medvedíkov

 Politika 
Od roku 2014 do februára 2024 bol starostom mestskej časti Martin Balčík. Z funkcie bol odvolaný z dôvodu, že sa ako vodič v marci 2022 odmietol podrobiť skúške na alkohol. Na jeho miesto nastúpil zastupujúci starosta Michal Bradovka.

 Šport 
 Lyžiarske stredisko Kavečany
 Letná bobová dráha Kavečany
 Košická zoologická záhrada (najväčšia na Slovensku)

 Galéria 

 Pozri aj 

 Referencie 

 Externé odkazy 
 Oficiálna stránka mestskej časti


Kavečany